Broj za hitne slučajeve okruga Hampton, slušam.
Na Salkehatchie Roadu smo.
Uz cestu je čovjek sav u krvi.
Maše rukama.
Izgleda dobro, ali čini se kao namještaljka pa nismo stali.
Razumljivo. Kolege će provjeriti što se događa.
Žena kaže da je vozio terenac Mercedes Benz.
-Kako ste? -Pozdrav, vi?
Dobro, što se dogodilo?
Bio je Praznik rada.
Nazvao me prijatelj iz Hamptona
i rekao da je Alex nastrijeljen.
Prvo sam pomislila,
dakle, osoba koja je ustrijelila Maggie i Paula pronašla je Alexa.
Alex je otpremljen u bolnicu
i ne znaju tko ga je upucao.
Misterij u Južnoj Karolini produbljuje se.
Policija je potvrdila da je 53-godišnji odvjetnik Alex Murdaugh
danas nastrijeljen u okrugu Hampton u Južnoj Karolini.
Stanje se ne zna.
Helikopterom je prebačen u bolnicu.
Upucan je u glavu usred bijela dana dok je mijenjao gumu uz cestu.
Alexova priča mijenjala se cijeli dan.
Saznali smo da je upleten bratić Eddie.
SVE PORECI… NE PRIZNAJ NIŠTA… OKRIVI DRUGOGA!
Da.
Nikad nisam bio mirna osoba.
Ja sam Curtis Edward Smith. Svi me zovu Eddie.
Hajde, dušo.
Kvragu.
Alexa sam upoznao potkraj 80-ih, početkom 90-ih.
Poznavao sam mu oca. Napola sam Murdaugh, ne recite nikome.
Stvarno, nemojte.
Bili smo prijatelji i godinama sam povremeno radio za nj.
Obavio bih mu kakav poslić ili odradio manji posao
poput raščišćavanja terena
i kopanja odlivnih kanala na zemljištu
radi pravilne drenaže.
Nazvao me oko 10, 10.30 ujutro i pitao što radim.
„Ništa, radio sam dokasna.”
Pitao je: „Možeš li kratko svratiti?”
Rekao mi je da se nađemo u pogrebnom poduzeću u Varnvilleu.
Podignem pogled, stiže cestom.
Povukao je štitnik za sunce preko prozora,
a onda podignuo prozor tako da sam ga gledao kroz ovakvu rupu.
Pitam ga: „Što radiš?”
A on: „Pa… Ne bih da me me vide u gradu.”
„Promatraju me”, kaže.
-„Tko to?” -„Služba za javni red i sigurnost (SLED).”
„A zašto te promatraju?”, pitam.
A on: „Pa znaš, zbog onoga što se dogodilo.”
„Misliš u Moselleu?”, pitam.
„Da”, kaže. Pitam: „A što se to dogodilo?”
Odgovorio je: „Sve je otišlo u kurac, eto.”
Baš tako.
„Voliš li me?”, pita. „Ko brata”, rekoh.
„Učinio bih sve za tebe.”
A on: „Hoću da me upucaš i ubiješ.”
„To se neće dogoditi. Ni danas ni sutra. Nema šanse.”
A on nato: „Onda moram pokušati sam.”
I odjuri.
Krenuo sam za njim. Slijedio sam ga iz čiste brige,
iznad svega, jer su Maggie i Paul već bili mrtvi.
G. Randolph je umro tri-četiri dana poslije.
Obitelj je puno previše pretrpjela.
Kad sam se zaustavio i spustio prozor,
prišao mi je s pištoljem.
Htio sam ga zastrašiti da se urazumi.
Pucao sam u zrak.
Sa svoja gotovo dva metra
složio se na asfalt.
Odatle ona rana na glavi,
od kamenja uz cestu,
a ne od od metka.
Promašio ga je za metar i pol, dva.
Ali kad sam ga pitao zašto želi da ga upucam, rekao je:
„Jer će moći dokazati da sam odgovoran za Maggie i Paula.”
Znao sam da ga nisam upucao.
Znao sam da nema krvi na njemu ni na meni
pa sam otišao kući.
UBOJSTVA MURDAUGHOVIH: JUŽNJAČKI SKANDAL
-Kako ste, gospodine? -Pozdrav, vi?
-Što se dogodilo? -Upucali su me.
Recite mi više o tome.
Vozio sam cestom.
Pukla mi je guma. Stao sam,
a neko je vozilo prošlo kraj mene.
Nisam obraćao pozornost na kamion,
ali onda se okrenuo i vratio.
Tip se doimao simpatično.
Kad okrenem glavu i - bum.
Šest, sedam dana poslije
počeli su dolaziti SLED-ovci
i postavljati mi hrpu pitanja.
Tad sam saznao da sam mu navodno pucao u potiljak kalibrom .38.
Agenti policije Južne Karoline
uhitili su 61-godišnjeg Curtisa Edwarda Smitha iz okruga Colleton.
Vlasti kažu, Smith je planirao pucnjavu.
Ostaje pitanje tko je Curtis Smith
i je li prije događaja bio ikako povezan s Murdaughovima?
Kakav je osjećaj bio vidjeti to na vijestima?
Pogodilo me to. Zbilja jest.
Nikad nisam imao problema
sa zakonom.
Nemam policiju za vratom. Ne dolaze mi u kuću.
Ne zaustavljaju me da bi tražili drogu.
Nikad nisam išao razgovarati s odvjetnikom.
Razgovarao sam s policijom bez odvjetnika. Nisam imao što skrivati.
Iskreno, nisam to shvaćao ozbiljno.
Znao sam da ga nisam upucao,
ali on se bome potrudio svima reći da jesam.
Pucnjava uz cestu uvela je Eddieja Smitha u priču.
Alex je pokušao okriviti Smitha, ali to će početi raspetljavati Alexovu priču.
Eddieja su zvali „četvrti Murdaugh”.
Pomagao je Murdaughovima počistiti što god je trebalo.
Eddie i Alex bili su daljnji rođaci
i, koliko sam čula, bili su upleteni u financijsku prijevaru.
Unovčavanje čekova, vjerojatno i trgovinu drogom.
Dilate li drogu?
Ne.
Ako sam i dilao, nije mi išlo. Imao sam samo jednog klijenta,
Alexa Murdaugha.
-Što ste radili? -Ništa.
Obavio bih mu kakav poslić.
Počelo je potkraj 2015., početkom 2016.
Jednog sam dana bio u uredu, ne sjećam se zašto.
Dao mi je omotnicu da je odvezem u Beaufort.
Bacio sam je na sjedalo i čuo…
zveckanje, znate?
Bilo mi je jasno da unutra nije zmija.
Bio je to zvuk koji proizvodi bočica
kad je napola puna tableta.
Nisam ni pogledao ime na omotnici.
Pretpostavio sam da ide u odvjetničke urede.
Za sat i pol zaradio sam 200 dolara.
Samo vožnjica.
Slao me da se nađem s ljudima u zračnoj luci.
Razne male zračne luke u Južnoj Karolini i Georgiji.
Prilično sam sigurna da su i Buster i Paul znali za drogu.
Mislim da su svi znali
da postoji problem s Alexom i drogom.
Otprilike…
znali smo, ali nismo razgovarali o tome.
Ne znam koliko. Znam da je bilo puno.
Kuća je bila puna droge.
Držao ju je posvuda.
Bile su to malene vrećice.
Katkad su unutra bili ostaci, a katkad tableta.
Alex bi ponekad ostavio vrećice. Valjda bi mu ispale iz džepa.
Maggie je znala da se nešto zbiva,
ali mislim da nije znala razmjere.
U okrugu Hampton kruže glasine o kartelima,
o mogućem pranju novca,
zatim su počele glasine o vlasniku imanja, bliskom prijatelju Murdaughovih
koji je bio vlasnik imanja prije njih.
Postoje ozbiljni dokazi da je bio umiješan u trgovinu drogom.
Nije osuđen,
ali optužen je za krijumčarenje droge,
a svjedok je umro netom prije suđenja.
Druga teorija kojom se, mislim, koristila obrana
bilo je krijumčarenje droge. Da je mafija došla pobiti obitelj
kako bi naplatili dugove.
Radio sam očevide mnogih poprišta ubojstava,
od obračuna uličnih do motociklističkih bandi
i samoranjavanja.
Susreo sam se s mnogo ružnih slučajeva.
Nikad nisam vidio da je netko to tako izveo.
Ako mene pitate, to nije bio organizirani napad.
Ne bi bilo
toliko rana na gđi Maggie.
Bilo bi „tap-tap” i gotovo.
To je djelo amatera ili osobe koja to nije promislila.
Zatim se pojavila ideja da je Alex bio upleten
u kriminalne aktivnosti, trgovinu drogom.
U tijeku je mnogo neriješenih istraga,
a njih ne komentiramo.
Ne komentiramo informacije velike porote.
Znamo i za internet. Ljudi mogu pisati što god žele.
Moramo paziti da, kad tražimo poveznice, to činimo na temelju stvarnih dokaza.
Možemo li razgovarati o čekovima? Unovčili ste mnogo čekova za Alexa.
Možete li komentirati?
Uvijek nosi 3-4 čekovne knjižice.
Unovčavao sam mu čekove. Mnogo njih u osam ili deset godina.
Nekoliko sam ga puta pitao: „Ovo nije pranje novca, zar ne?”
„Ne, samo mi činiš uslugu.”
„Unovčavaš moj ček s mog računa.”
Svi čekovi koje sam dobio bili su s njegova računa.
Pokušavao sam smisliti kako da se izvučem.
Htio sam van iz toga, a kad sam mu rekao:
„Čuj, neću to više raditi.”
„Neću ti biti potrčko, da tako kažem.”
Poznavao je moju kćer. Znao je da sam joj platio školovanje.
Na putu do posla mora proći kroz nekoliko četvrti
koje baš i nisu najzgodnije.
Rekao mi je samo: „Radi li Nicole još na Sveučilištu?”
Ta spika.
U stilu, „Radiš za mene i nema vrdanja.”
Nikad nije bilo izravne prijetnje.
Samo se podrazumijevalo.
Nije bilo apsolutno nikoga,
nikoga u četiri ili pet ovdašnjih okruga
s kime sam mogao sjesti i reći što se događa,
a da me ne daju zatvoriti u ludnicu.
Tako jednostavno.
88 godina su odvjetnici, i dalje imaju moć.
Četiri naraštaja jedne obitelji.
Nečuveno.
RANDOLPH MURDAUGH TREĆI
Obrana je ubrzo izašla i s time da je Eddie Smith, rođak Eddie,
možda imao motiv da ubije obitelj.
Dovraga, ne. Ubrzo je postalo ozbiljno.
Kao da sve žele prišiti meni.
Ja sam odgovoran za sve, ja sam upucao Maggie i Paula.
Svima sam ukrao novac, a nisam znao tko su to svi.
U mjesecu koji je prethodio ubojstvima 7. lipnja
isplaćen vam je ček,
deset dana prije ubojstava.
Za što?
Što se tiče čekova unovčenih prije ili poslije ubojstava,
bilo je to, kao što vidite, 25 000 dolara.
Dao bi mi čekove i rekao da ih stavim na tekući račun.
Kad bi ispisao ček za isplatu, unovčio bih ga i donio mu novac.
Ali to je bilo prije nego što se ono dogodilo, tako da…
Nisam znao što će se dogoditi.
Ništa slično nije mi bilo na kraj pameti.
Jeste li pomogli ubiti Paula?
Nisam.
A Maggie?
Ne.
Da sam znao što će biti, nema šanse da bih to dopustio.
Nitko to ne zaslužuje.
Vjerojatno nikad u životu nisam osjetio veći pritisak da riješim slučaj.
U to vrijeme nije bilo dovoljno dokaza
da se Alex optuži za ubojstva Paula i Maggie.
Cijelo vrijeme smo znali
da u tom slučaju neće biti presudni DNK, otisci prstiju,
tragovi guma i slično,
sve ono što ljudi očekuju gledajući serije poput CSI-ja,
No postoje jednako valjani dokazi:
digitalni dokazi, digitalni trag koji svi imamo.
Dotad nismo mogli ući u Paulov mobitel
da saznamo što je radio u posljednjim minutama.
Informirao nas je Paulov blizak prijatelj Rogan Gibson.
Telefonski je razgovarao s Paulom u štenari u noći ubojstava.
Ali znali smo da to neće biti dovoljno.
Paulov mobitel bio je zaključan, nismo imali lozinku.
Imamo djelomično preuzimanje jer nemamo šifru.
-Znate li njegovu lozinku? -Ne znam.
Bio je jako tajnovit oko tog mobitela.
Pokušali smo s Obavještajnom službom.
Netko je pokušao s datumom rođenja i puf, ušli smo.
S mobitelom se otvorio i slučaj.
Tu smo našli zloglasnu snimku iz štenare.
-Možete pozvati sljedećeg svjedoka. -Pozivamo Rogana Gibsona.
PRIJATELJ PAULA MURDAUGHA
Roganovo svjedočenje jedno je od onih koje sam gledao.
Rogan je jedan od najodanijih ljudi koje sam ikad upoznao.
Zajedno smo odrasli. Dao bi ti košulju s leđa, sigurno.
Koliko ste godina imali kad ste upoznali Paula?
Poznajem ga cijeli život.
Bili ste bliski s Paulom do dana kad je ubijen?
Jesam.
-Jeste li se zbližili s ostatkom obitelji? -Jesam.
Poput druge obitelji.
-Smatrali ste ih drugom obitelji? -Da.
Rogan je stari susjed, stari obiteljski prijatelj.
Tada je živio izvan grada i trebao je nekoga tko će se brinuti
za njegova novog psića Casha. I to je radio Paul.
Paul je zapravo snimao psa svog prijatelja Rogana,
kojem nešto nije u redu s repom.
U štenari su.
Paul ga je pokušao nazvati FaceTimeom, ali navodno je signal bio slab.
Umjesto videopoziva
Paul snima tu snimku.
Časni sude,
pustit ću svjedoku dokazni predmet obrane br. 297.
7. LIPNJA 2021. NOĆ UBOJSTAVA
Natrag!
20:44
PAUL SNIMA CASHA
Sjedni, Cash. Hajde, sjedni. Bravo. Dođi.
Dođi, Cash.
Dođi.
Cash.
Hej, ima pticu u ustima.
Ima kamen.
Hej, Bubba.
-To je zamorac. -Ondje je koka.
Dođi, Bubba!
Znao sam da je otišla u štenaru.
Ja sam bio u kući.
Zadnji ste put vidjeli Paula i Maggie za večerom.
Da, gospodine.
Nakon večere Maggie i Paul otišli su u štenaru?
Ja sam ostao na kauču.
Dođi, Bubba!
Zavladao je muk u cijeloj sudnici.
Čujni uzdah pa tišina,
a onda sam primijetila kako se ljudi polako priginju.
Jesu li dobro čuli?
Jeste li prepoznali glasove?
-Jesam. -Čije ste glasove čuli?
Paulov, gđe Maggie, g. Alexa.
Možete li pokazati na Alexa Murdaugha čiji glas prepoznajete na snimci u sudnici?
Sjedi u sivom sakou.
Neka uđe u zapisnik da je identificirao optuženoga.
Bili su ondje Maggie, Paul, psi,
kokoš i Bubba. A zatim i Alex.
Kad sam vidjela snimku, obuzela me jeza.
Čula sam Paula kako se igra s Cashom,
zatim Maggie kako govori da je to zamorac.
A onda, iznenada, čujem kako on doziva Bubbu.
Dođi, Bubba.
Čim sam čula glas, znala sam.
Znala sam da je to bio on.
Ta snimka snimljena u 20:44 bila je ključ cijelog slučaja
jer znamo da su se i Maggie i Paul i Alex
često koristili mobitelima.
I u samo nekoliko minuta
njihovi mobiteli zauvijek prestaju biti aktivni.
PONEDJELJAK , 7. LIPNJA 20:44
Umrli su između 20:44 i 20:49, tužitelj je u to bio siguran.
Alex Murdaugh bio je ondje
oko dvije minute prije negoli su Maggie i Paul ubijeni.
I više od godinu dana on nije smatrao potrebnim
da taj podatak otkrije policiji.
Bože, naježim se. Bilo je strašno gledati sekundu za sekundom.
Ne znamo jesu li to bile njene zadnje riječi, ali bile su među zadnjima.
Paul je imao posljednji silno važan dokaz.
Bilo je to Paulovo svjedočanstvo.
Iako Paula nisam vidio ni razgovarao s njime tri godine,
jasno sam vidio svaki djelić.
Paul viče na psa.
Kao da sam bio ondje.
Sve sam mogao zamisliti.
Zvučao mi je sretno
i…
To mi je donijelo malo mira, valjda.
Znati da su im to bili zadnji trenuci…
Mislim da je to bilo teško i zato sam toliko puta pogledala snimku.
Ga Maggie je otišla u štenaru, često razmišljam o tome.
Nikad to nije činila.
Po mraku je uvijek bila u kući.
Gđa Maggie je bila strašljiva.
Kad g. Alexa nije bilo, natjerala bi Paula da spava u sobi do njezine.
Zaključala bi sva vrata, svaki prozor.
Mislim da je s razlogom pozvana onamo.
Teško je…
Nije mi drago što je lice g. Alexa zadnje što je Paul vidio.
Žao mi je što su ga ubili.
Mislim da sam se iznutra jako opirala toj činjenici.
Mogu zamisliti milijun drugih ljudi koji su to mogli učiniti.
G. Alex je ubio Paula i Maggie!
Snimka nađena u Paulovu mobitelu dokazala je
da je bio u blizini, a ne ondje gdje je tvrdio da je bio,
ali ne mogu vam reći da mislim da je ubio svoje dijete.
U tom ključnom trenutku kad im se mobiteli gase
on tvrdi da nije bio ondje, a mi znamo da je bio.
Kad se sjetim samog početka suđenja, dolaska obitelji,
sve je bilo nekako ležerno. Alex bi se okrenuo i razgovarao s njima.
Pozdravili bi se šakama, razgovarali, grlili se.
Natrag!
Nakon snimke pojavila se zabrinutost.
Mislim da je Alex Murdaugh htio svjedočiti,
i to stoga što je mislio
da može manipulirati porotom kao mnogo puta dotad.
Bio je loš potez dopustiti mu da svjedoči, ali ne znam jesu li imali izbora.
Vaš sljedeći svjedok.
Hvala, časni sude.
Optuženi Richard Alexander Murdaugh želi svjedočiti.
Razmišljala sam:
„Hoće li dokazati da je odvjetnički čarobnjak,
stručnjak za slučajeve trauma?”
Pamtim njegovu prisegu.
Činilo se kao da mu se žuri svjedočiti.
Preduhitrio je zakletvu i odgovorio prije negoli sam završila.
Ja sam Alex Murdaugh.
M-U-R-D-A-U-G-H.
Dobro jutro.
G. Murdaugh,
jeste li 7. lipnja 2021. uzeli ovo ili slično oružje
i upucali svog sina Paula u prsa
u skladištu hrane na vašem imanju uz Moselle Road?
Nisam.
G. Murdaugh, jeste li uzeli ovu ili sličnu pušku
i raznijeli svome sinu mozak 7. lipnja ili bilo kada?
Nisam.
G. Griffin, nikad nisam pucao ni u svoju ženu ni u svoga sina.
Dođi, Bubba.
G. Murdaugh, jeste li to vi
na snimci u štenari 7. lipnja u 20:44 one večeri kad su Maggie i Paul ubijeni?
Jesam.
Bili ste u štenari u 20:44 one večeri kad su Maggie i Paul ubijeni?
Jesam.
Jeste li lagali agentu Owenu
da ste Maggie i Paula zadnji put vidjeli za večerom?
Lagao sam mu, da.
Zašto?
Znate onu, „O, kakvu zamršenu mrežu pletemo.”
Ali kad sam slagao,
morao sam nastaviti lagati.
Jedna od stvari koje su me zapanjile kao oca i supruga
bila je, da ja izađem iz kuće i dvije minute poslije netko uđe
i brutalno mi pobije obitelj,
jedino o čemu bih razmišljao i vrištao je:
„Da sam bar bio ondje.”
„Samo još te dvije minute. Mogao sam ih spasiti!”
Ni u jednom času unakrsnog ispitivanja nije pokazao grižnju savjesti
što nije zatekao ljude koji su upali i brutalno mu ubili ženu i sina.
Alex je na kraju bio sam svoj odvjetnik.
Potpuno sam uvjerena
da je svjedočenjem otežao braniteljima.
Kad ste razgovarali s gđom Shelly nakon događaja,
tražili ste od nje da kaže da ste se zadržali duže od 20 minuta.
Slušao sam Shellyino svjedočenje.
Vjerujem da je Shelly dobra osoba.
Možda smo razgovarali o tome koliko sam se zadržao.
U tom trenutku, ako sam mislio da sam ondje bio 45 minuta,
Možda sam rekao da sam bio 45 minuta, ali…
Ne znam vam reći.
Lagao je jer ja to nikad ne bih rekla da nije istina.
Jedna od specifičnosti toga suđenja
ta je da su najučinkovitiji, najdirljiviji i najdojmljiviji svjedoci mahom bile žene.
Shelly
i svakako Blanca.
1. OŽUJKA 2023. ŠESTI TJEDAN SUĐENJA
Često obrana traži da porota posjeti mjesto zločina.
Vjerujem da je obrana u ovom konkretnom slučaju
htjela da porota vidi koliko je Moselle prostran,
kako su se stvari odvijale.
Obrana je željela
da porota ode u Moselle i tužiteljstvo se složilo.
Zadnjega jutra
sudac je organizirao posjet porote.
Odlučeno je da će doći i novinari. Jedan snimatelj,
jedan fotograf i jedan novinar.
Imala sam sreću da su me odabrali.
Toga nije bilo od suđenja O. J. Simpsonu i posjeta Brentwoodu.
To je odjeknulo diljem zemlje i svijeta.
Htjela sam biti sigurna da točno vidim i opisujem
i da uspijem ljudima objasniti to silno važno putovanje.
Prvo sam pokušala
utvrditi udaljenost između mjesta na kojima su Maggie i Paul pali.
Bilo je to teško zamisliti.
Isprintala sam skicu koja pokazuje gdje su pronađena tijela.
Maggie je vidjela sve, vidjela je tko je to učinio
s mjesta gdje je pala.
Sjećam se, hodala sam do spremišta hrane, koračala sam naprijed-natrag
i brojala korake - koja je udaljenost? Bilo je 12 normalnih koraka.
Toliko je bila udaljena od mjesta gdje je pao.
Nismo dobili nikakve posebne upute
pa sam otišla u spremište hrane.
Paul je mogao stajati nekih metar i pol od ulaza kad je pogođen.
Stala sam što bliže mjestu gdje sam mislila da je upucan
i shvatila da nije mogao vidjeti
tko je ispalio hitac, barem taj prvi.
Ali ako posrnete naprijed…
Nema sumnje, vidio je tko…
tko mu je raznio mozak iz tijela.
Imala sam osjećaj, nakon vremena provedenog s porotom u Moselleu,
da našoj poroti neće trebati dugo
da donese odluku u tome slučaju.
Ženska intuicija.
Tada sam otišla u svoj ured
kako bih se pripremila za čitanje presude.
Nazvala sam prijateljicu, sudsku službenicu u okrugu Hampton.
Rekla sam: „Ne znam mogu li ja to. Reći ću sucu Newmanu neka on pročita.”
„Dušo, pročitaj je kao svaku drugu presudu.”
Kad se porota vratila, bio sam krajnje iscrpljen.
Osjećali smo se kao da smo učinili sve, sve što smo mogli.
Porota je završila, iza nas je bio dug dan.
Otišla sam u medijski centar pripremiti se
za priču kakvu smo očekivali.
Sjećam se da su Dick, Jim i obrana ušli u medijski centar.
Dok smo stajali ondje, Dick je čuo da je porota
zatražila monitore za dokaze, što je on shvatio kao pozitivan znak.
Pokucali su mi na vrata i rekli da je porota spremna izaći.
Javit ćemo sucu Newmanu da su svi u sudnici spremni.
To što se porota vratila za manje od jednog sata,
tako brzo, otklonila je sumnje onih koji su sumnjali.
Rekli su: „Ne trebamo večeru, spremni smo.
Bilo je teško zamisliti da ćemo čuti rješenje, kakvo god.
-Jeste li donijeli presudu? -Da, jesmo.
-Je li jednoglasna? -Jest, gospodine.
U redu, predajte je službenici koja će je dati meni.
Pregledao je formulare presude
i dao mi ih.
Rekao je: „Molim, pročitajte presudu.”
Sve su oči bile uperene u mene, obrane, obitelji,
gledali su me svi u sudnici i vjerojatno cijeli svijet.
Samo sam udahnula i počela čitati optužnicu,
od početka do kraja, ne želeći ništa propustiti.
Država Južna Karolina, okrug Colleton,
na Sudu za civilne i kriminalne procese,
u mandatu srpnja 2022.,
u slučaju Država protiv Richarda Alexandera Murdaugha,
optuženoga za ubojstvo…
proglašava krivim.
Mogli ste osjetiti tišinu.
Iako obitelj nije pokazala osjećaje u sudnici,
rekli su mi, kad su se vratili u sobu
u kojoj se obitelj okupljala,
da se Buster slomio, pao na koljena i plakao.
POROTNICA
Znala sam svoju presudu čim sam ušla.
Glasovali smo nekoliko puta.
Bilo je pitanja o oružju.
Jedna mlada dama nije mogla vjerovati da je to učinio
jer nije mogla vjerovati da netko može ubiti svoju obitelj.
To je stalno govorila.
Kad smo opet glasali,
bilo je jednoglasno.
Osjećala sam da sam donijela, da smo donijeli ispravnu odluku.
Kad sam čuo gđu Becky kako čita osuđujuću presudu,
pogledao sam dolje, odvjetnički tim i policiju iza nas,
i bilo mi je tako drago što ih nismo natjerali da prođu sve to
a da nismo izborili pravdu koju su Maggie i Paul zaslužili.
Kad sam čuo presudu, bilo je to potpuno oslobođenje.
Potvrda da sam donio pravu odluku.
Potvrda da je naš tim postupio ispravno,
izborio osudu i dokazao skeptičarima da su pogriješili.
3. OŽUJKA 2023. IZRICANJE KAZNE
G. Murdaugh, molim, priđite.
Sud će izreći kaznu.
Ovo je možda jedan od najpotresnijih slučajeva,
ne samo za mene kao suca,
za državu i obranu,
nego za sve građane ove zajednice.
Ubijena je jedna supruga,
divljački ubijen jedan sin.
Ali, nevjerojatno, izašli ste svjedočiti
da ste sa suprugom i sinom uživali u životu.
Nevjerojatno, nepojmljivo.
Vaš izraz lica na klupi za svjedoke,
„O, kakvu zamršenu mrežu pletemo”, što ste pod time mislili?
Kad sam jednom slagao, nastavio sam lagati.
U redu. G. Murdaugh, za ubojstvo vaše supruge Maggie Murdaugh
osuđujem vas na kaznu do kraja života.
Za ubojstvo Paula,
kojega ste vjerojatno jako voljeli,
osuđujem vas na zatvor do kraja života.
Te će kazne teći uzastopno.
Policajci mogu preuzeti.
Mislili smo da će nakon presude
zavladati olakšanje,
da će Hampton biti rasterećen,
ali otvorila je posve novu Pandorinu kutiju pitanja.
Pitaju me je li Alex imao pomoć u ubojstvu Paula i Maggie.
Da jest, gonili bismo ih.
Prije negoli mu se sve sruči na glavu,
morao je učiniti posljednji očajnički čin da se spasi
i očuva svoju ostavštinu.
Cijena koju je bio spreman platiti bilo je ubojstvo Paula i Maggie.
Mislim da je Alex povukao okidač.
I mislim da je imao pomoć oko čišćenja svega što je trebalo očistiti.
Ostalo nam je samo mjesto zločina koje nas je odvelo na suđenje.
Mislim da je dugo to planirao.
Nekako mislim da je imao pomoć.
Ali mislim da je on donosio odluke.
Ne mogu razmišljati o tome jer ću šiznuti.
Jedini komentar koji imam na tu situaciju jest
da mislim da postoji još jedna osoba,
a možda i više njih, ali postoji bar još jedna osoba
koju valja suočiti s istim optužbama s kojima je suočen g. Alex,
jer ne mislim da je g. Alex mogao upucati svoje dijete.
Ne znamo zašto je to učinio.
Možda jednog dana kaže ljudima.
Samo on zna zašto.
Mislite li da je Alex imao pomoć?
Ne želim odgovoriti na to pitanje.
Nije mi…
Nije mi ugodno odgovoriti na to pitanje.
Smatrao sam ga bratom.
Prevario me. Prevario je mnoge.
Da je g. Randolph živ, to se ne bi dogodilo.
Nemojte misliti da je gotovo zato što je u zatvoru.
To je samo jedna prepreka.
MARGARET B. MURDAUGH 1968. - 2021.
Nedostaju mi trenuci kad smo bile same u kući.
Preda mnom nije morala glumiti. Mogla je jednostavno biti Maggie.
I to mi nedostaje.
Nikad više neću imati takvu prijateljicu.
Ne znam što više reći, mislim…
Nema ni nje ni njega,
a meni je ostao pas.
Samo mi.
Sad…
smo samo mi.
ALEX MURDAUGH TRENUTAČNO PRIPREMA ŽALBU NA OSUDU.
ALEX MURDAUGH I BUSTER MURDAUGH NISU ODGOVORILI NA NAŠ POZIV NA INTERVJU.
CURTIS EDWARD SMITH OPTUŽEN JE ZA NABAVU VATRENOG ORUŽJA,
UROTU, POMAGANJE U UBOJSTVU, NAPAD I TEŠKO NASILJE,
NEOVLAŠTENO PODIZANJE NOVCA I ČETIRI SLUČAJA PRANJA NOVCA.
U OPTUŽNICI JE NAVEDENO DA JE SMITH UNOVČIO 437 ČEKOVA
VRIJEDNOSTI 2,4 MILIJUNA DOLARA ZA ALEXA MURDAUGHA.
Prijevod titlova: Vlatka Briški